Kwenda jijini

﻿Kwenda Jijini  

Niliwasili katika  kituo chetu cha  basi.  Kilikuwa kimejaa  watu.  
Kondakta wa basi  aliita, "Kwenda  jijini! Tunaondoka  sasa!"  
Watu walifanya  haraka kuingia  ndani ya basi.  
Wanawake  waliokuwa na  watoto waliketi.  Safari itakuwa  ndefu.  
Niliketi kwenye  dirisha karibu na  mwanamume na  mwanamke.  
Niliwaza,  "Ninaenda jijini!  Nitakosa familia  yangu."  
Wachuuzi wengi  waliingia kuuza  bidhaa zao.  
Baadhi ya abiria  walinunua bidhaa.  Sikuwa na pesa ya  kununua chochote.  
Ghafla, dereva  alipiga honi.  Tulikuwa tayari  kuondoka.  
Wachuuzi  walisukumana  kutoka nje. 
"Tutafika saa  ngapi?" Nilijiuliza.  
Ndani ya basi  mlikuwa na joto  sana.  Niliyafumba macho  yangu. 
Niliwafikiri mama  na ndugu yangu  wakiwa nyumbani.  
Baadaye, nilipatwa  na usingizi.  
Baada ya muda  mrefu, niliamka.  Karibu kila abiria  alikuwa ameshuka.  
Nilianza kutafuta  mahali mjomba  aliishi.  

Source www.africanstorybook.org